Kambal sa mitolohiya

An kambal sa mitolohiya sa dakol na mga kultura sa bilog na kinaban. Sa ibang kultura nahihiling sinda bilang ominous, asin sa iba nahihiling sinda bilang auspicious. An kambal sa mitolohiya parating kompwesto nin duwang kabanga kan parehong kabilogan, naghihiras nin urog kahararom sa ibang ordinaryong magturugang, o nahihiling bilang maisog na karibal. Pwede sindang mahiling bilang representasyon kan duwahan na pananaw sa kinàban. Pwede sindang magrepresentar nin iba pang aspekto nin sadiri, sarong doppelgänger, o sarong shadow.

Parating piglaladawan an kambal na igwang espesyal na kapangyarihan. Pig-aaplay sa pagigin mortal asin pagigin immortal na kambal, asin parating igwa nin kinaaraman sa kapangyarihan sa panahon. An mga kambal sa mitolohiya parati man na naghihiras nin hararom na pagkaburunyog. Sa mitolohiyng Griyego, sinda Castor asin Pollux naghihiras nin pagkaburunyog na makusog nin marhay na kan an mortal na si Castor nagadan, sinuko ni Pollux an kabanga kan saiyang immortality makaiba niya sana an saiyang tugang. Sinda Castor asin Pollux iyo an Dioscuri twin brothers. An saindang ina iyo si Leda, sarong linalang na inakit ni Zeus na kinua an porma nin sarong swan. Minsan nganì an magtugang sarong kambal, igwa sindang magkaibang ama. An phenomenon na ini sarong komun na marhay na interpretation nin kambal na pagkamundag sa manlaenlaen na mitolohikong kultura. An ama ni Castor iyo si Tyndareus, an hade kan Sparta (mala ta igwáng pormang mortal). Si Pollux iyo an aki ni Zeus (demigod). An magtugang sinabing namundag gikan sa sugok kaiba an saindang tugang na babaying si Helen asin si Clytemnestra. Teolohikong pigpapaliwanag ini kun tano an saindang konstelasyon, an Dioskouroi o Gemini, solamenteng nahihiling sana durante kan sarong kabanga kan taón, mantang an kambal minasiblagan kan saindang oras sa pag-ultanan kan underworld asin Bukid Olympus. Sa sarong uusipon na aboriginal, parehong constellation an minarepresentar sa kambal na lizards na naglalang sa mga tinanom asin kahayopan asin sinalbar an mga babayi sa mga maraot na ispiritu. Saro pang halimbawa kan makusog na pagkaburunyog sa mga kambal iyo an kambal na Ibeji gikan sa mitolohiyanf Aprikano. An kambal na Ibeji twins pighihiling bilang sarong kalag na naghihiras sa duwang hawak. Kun an saro sa kambal nagadan, an magurang minalalang nin munyeka na naglaladawan sa hawak kan nagadan na aki, tanganing an kalag kan nagadan madanay na kaiba kan nabubuhay na kambal. Kun mayo nin paglalang sa munyeka, an nabubuhay na kambal haros nakatadhana para sa kagadanan huli ta pigtutubudan na nawawarang kabanga kan saiyang kalag. Parating an kambal sa mitolohiya asosyado sa pagbulong. Parati sindang pigreregalohan nin abilidad sa divination o insight pasiring sa nuanoy.

An mga diosnon na kambal sa kambal sa mitolohiya iyo an kaagid sa saro o lugar nin dios. An mga dios na Feri bakong suhay na identidad alagad pinagsara sa sarong sentro. An mga diosnon na kambal pwedeng magpunsyon nin nagsosolo sa sarong hawak, kun bakong nagpupunsyon bilang lalaki asin babayi kun gugustuhon ninda. Minarepresentar an diosnon na kambal sa sarong polaridad sa kinàban. An polaridad na ini posibleng dakula o sadit asin kun minsan pwedeng magin oposisyon. Parating nahihiling an kambal bilang magkaribal o adversaries.

Toltolan